# **DECIZIA ETAPEI DE ÎNCADRARE**

## Nr. 2789 din 25.04.2019

PROIECT

Ca urmare a solicitării de emitere a acordului de mediu adresate de **E-Distributie Muntenia SA**, cu sediul în București, b-dul Ion Mihalache, nr. 41-43, , prin .S.C. ABAC PROIECT ENERGIE SRL., înregistrată la APM Giurgiu cu nr. 2789/20.03.2019, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.04.2019, că proiectul “**Extindere RED de joasă tensiune din orașul Bolintin Vale, str. Plaiului, str. Alunișului, str. Fântânelor și str. Viorelelor – Zona MT/JT Giurgiu UO Giurgiu**” propus a fi amplasat înBolintin Vale, str. Plaiului, str. Alunișului, str. Fântânelor și str. Viorelelor, jud. Giurgiu nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct 3b) și 13a);

*Caracteristicile proiectului*

1. dimensiunea și concepția întregului proiect

Proiectul constă în realizarea unei rețele electrice aeriene de joasă tensiune pe stâlpi de beton, alimentată printr-un post de transformare în anvelopă de beton. Postul de transformare se va racorda în sistem intrare-ieșire din LEA 20kV Tarom aflată în zonă.

1. justificarea necesităţii proiectului;

* asigurarea posibilității de racordare la RED a locuințelor sau agenților economici de pe aceste străzi, conform normativelor și ordinelor ANRE în vigoare.

Realizarea lucrărilor de extindere rețelei electrice de distribuție a energiei electrice de interes public de joasă tensiune din Bolintin Vale constituie prima etapă pentru rezolvarea solicitărilor de obținere a avizelor tehnice de racordare de la SC E-DISTRIBUȚIE MUNTENIA SA, urmând ca branșamentele să se realizeze prin investiții individuale ale utilizatorilor.

o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).

Realizare încadrare PTAB în sistem intrare-ieșire în LEA 20kV Tarom

- un racord subteran de medie tensiune se va realiza din L20 kV Tarom stâlpul nr.54 - de tip portal, prin montarea unui stâlp nou tip 14/G pe care se vor amplasa un set cutii terminale de exterior și un set descărcătoare specificatie DY 557 RO, pentru trecerea în LES 20 kV; se va demonta un stâlp de medie tensiune aflat în fața amplasamentului; se va întregi rețeaua cu conductor OlAl 70 mmp în stâlpul 54;

- cel de-al doilea racord se va realiza din L20 kV Tarom stâlpul nr. 53 - de întindere, prin montarea unui set cutii terminale de exterior și un set descărcătoare specificatie DY 557 RO, pentru trecerea în LES 20 kV;

- pentru racordurile la PTAB se vor monta cabluri subterane tip DC 4385/2 RO -3x1x185mmp, în lungime de cca 250 m, respectiv 350m; cablurile se vor poza pe domeniul public, la adâncimea de 0,9 m, profil tipizat, în tub pliabil de PVC Ø160mm conform DS 4387/2RO.

Montare post de transformare în anvelopă de beton PTAB: se va monta un post de transformare în anvelopă de beton, în spațiul pus la dispoziție de Primărie, imediat cum se intră pe partea dreaptă pe str.Plaiului din str.Poarta Luncii, care va fi domeniu public; PTAB nou va fi conform DG2061-ed.1, se va încadra în sistem intrare-ieșire pe LEA 20kV Tarom între stâlpii 53 și 54, echipat astfel:

-celule de medie tensiune: 2 celule de linie (LE) tip DY803/416 RO și 1 celulă de transformator (T) tip DY 803/216 RO; loc liber pentru o celul de linie LE;

-1 transformator de putere 250 kVA – 20/0,4kV, tip GST 001/122 matricola 113613;

-1 tablou de joasă tensiune tip DY 3010 RO echipat cu 2 întreruptoare de 180A; din tabloul de joasă tensiune al PTAB nou se va pleca cu două cabluri tip DC 4146 RO - 3x150+95N, astfel: un cablu se va poza pe str.Plaiului, la o casetă stradală tip DS 4522 RO, amplasata in apropierea PTAB nou proiectat; un cablu tip DC 4146 RO - 3x150+95N prin subtraversare str. Poarta Luncii prin foraj orizontal dirijat, de unde se va pleca cu o rețea aeriană de joasă tensiune;

-PTAB se va integra în telecontrol;

De jur împrejurul anvelopei se va realiza (îngropat) instalația de legare la pământ cu platbandă și electrozi și deasemenea se va amenaja un trotuar cu lățimea de 50 cm.

Realizare rețea LEA 0,4kV

- se va realiza o rețea aeriană de joasă tensiune, pe stâlpi de susținere 10/C/18 și stâlpi de întindere 10/E/24, pe care se vor monta conductoare torsadate tip DC 4182RO - 3x70+54,6N, astfel că se va reîntregi LEA aferentă PTA1225, în dreptul nr.poștal 141C de pe str.Poarta Luncii;

- de pe stâlpul SC15005 existent se va supratraversa str. Luncii la un stâlp tip 10/E/24 pentru realizarea rețelei pe străzile Viorelelor, Fântânele și Aluniș;

- se vor realiza fundații turnate pentru stâlpii de susținere și de întindere, conform Normă tehnică ed.1, noiembrie 2012;

- la stâlpii noi de întindere și terminali se vor realiza prize de pământ cu Rd<4Ω;

- stâlpii nu se vor amplasa în fața acceselor în curți, garaje; se vor amplasa pe cât posibil la limitele între proprietăți.

- Soluția tehnică - capacități:

Soluția tehnică constă în amplasare PTAB nou, racordarea acestuia în sistem intrare-ieșire pe LEA 20kV Tarom și realizarea unei joasă tensiune LEA 1kV pentru iluminat particular în lungime totală de 700m, cu următoarele materiale/echipamente principale:

- stâlpi de beton armat centrifugat pentru rețele de joasă si medie tensiune - 18 buc.

- conductor tip DC4182RO - 3x70+54,6N - 700m;

- cablu de medie tensiune DC4385RO 3x1x185mmp - 650m;

- cablu jt tip DC4146 - 3x150+95N - 100m;

- casete stradale DS4522 cu cleme DS4533 - 1 buc;

- post de transformare în anvelopă de beton echipat cu transformator de putere 250kVA-20/0,4kV GST001 - 1 buc; celule de medie tensiune 1LE+1T - DY803; tablou servicii interne, tablouri jt plecări în cablu.

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

**2. Localizarea proiectului**

2.1. *utilizarea actuală și aprobată a terenurilor* - terenul este teren domeniul public, conform certificatul de urbanism nr. 48/15.03.2018;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v.proiectul nu se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

**Tipurile și caracteristicile impactului potenţial:**

*a)importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;

*b)natura impactului* - afectarea factorilor de mediu va fi una redusă, iar impactul asupra mediului va fi unul negativ;

*c)proiectul nu are impact transfrontalier*;

*d)intensitatea şi complexitatea impactului* - conform listei de control, impactul este minim şi local;

*e)probabilitatea impactului generat de proiect* - conform listei de control, nu există un impact negativ asupra mediului;

*f)debutul, durata, frecvența și reversibilitatea preconizate ale impactului* - nu este cazul;

*g)cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;

*h)posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**II.**  **Motivele care au stat la baza luării deciziei etapei de încadrare în procedura de evaluare adecvată:**

- conform deciziei etapei de evaluare iniţială nr. 2789/SAAA/22.03.2019 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul comunei Toporu, jud. Giurgiu.

III. **Motivele pe baza cărora s-a stabilit neefectuarea evaluării impactului asupra corpurilor de apă** – nu s-a solicitat SEICA de către reprezentantul apelor.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  29.03.2019 | Ziarul „Jurnal Giurgiuvean ” din 30.03.2018 şi afişare la sediul Primăriei comunei Bolintin Vale, în data de 01.04.2019 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

1. ***Protecţia calităţii apelor:***

* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică.

1. ***Protecţia calităţii aerului:***

* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;

1. ***Protecţia împotriva zgomotului şi vibraţiilor:***

* se vor folosi utilaje cât mai silențioase în vederea diminuării fonice.

1. ***Protecţia solului şi subsolului:***

* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- lucrările de organizare a şantierului vor fi de anvergură redusă;dotări şi descrierea lucrărilor necesare organizării de şantier: materialele puse în operă se vor aduce pe măsura execuției de la depozitele constructorului sau Enel, după caz; nu sunt necesare amenajări speciale;

- localizarea organizării de şantier: organizarea de șantier pentru personalul de execuție se va asigura în autoutilitarele constructorului; aceastea se vor amplasa în imediata vecinătate a locului de amplasare PTAB, în spațiul pus la dispoziție de primărie; se vor utiliza toalete ecologice asigurate de constructor;

- executantul va menține curățenia în șantier pe toată durata de execuție a lucrării;

- organizarea de șantier se va dezafecta la finalizarea lucrărilor măsuri prevăzute pentru controlul emisiilor de poluanţi în mediu: nu este cazul.

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se vor elibera de toate resturile rezultate la construcție și se va reface stratul vegetal dacă va fi afectat.

Prin grija constructorului, pe toată durata de execuție a lucrărilor, materialele folosite vor fi depozitate în locuri special amenajate, astfel încât influențele asupra mediului să fie minime iar la terminarea lucrărilor terenul se va curăța și amneaja, aducându-se în starea inițială. Toate soluțiile tehnologice adoptate vor fi moderne și nepoluante.

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile;

- **la finalizarea proiectului se va anunţa APM Giurgiu, în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 43, alin. (3) din Legea 292/2018**.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,

JUR. IOANA POPESCU

BD 25.04.2019